Guvernul a publicat planul bugetar pe care îl va trimite la Bruxelles. Care sunt reformele fiscale care ar trebui să reducă deficitul
Ministerul Finanțelor a publicat vineri seară Planul bugetar-structural național pe termen mediu - 2025-2031 pe care îl va prezenta Comisiei Europene pentru a agrea calendarul de reducere a deficitului sub 3%. Planul prevede asigurarea unei traiectorii de ajustare a deficitului bugetar pentru o perioadă de 7 ani, de la deficitul estimat de 7,9% din PIB pentru 2024 la un deficit de 2,5% din PIB pentru anul 2031.